SET บ่ายยืนบวก โบรกฯ ชู 7 หุ้น กำไรเด่น-ปันผลหรู
SET บ่ายยืนบวก พร้อมให้แนวรับ 1,555 ส่วนแนวต้าน 1,570 จุด โบรกฯ ชู 7 หุ้น กำไรเด่น-ปันผลหรู นำโดย KKP TISCO KTB, PLANB, MTLS, SAWAD และ TPCH
2 มี.ค. 2560

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (1 มี.ค.) รีบาวด์ในทิศทางเดียวกับตลาดภูมิภาคที่ส่วนใหญ่จะอยู่ในแดนบวก ตอบรับ”ทรัมป์”แถลงต่อสภาคองเกรส โดยมีแผนกระตุ้นเศรษฐกิจที่จะลงทุนโครงสร้างพื้นฐาน 1 พันล้านดอลลาร์สหรัฐฯ และจะลดภาษีนิติบุคคล-บุคคลธรรมดา ด้วย ซึ่งจะเป็นผลดีต่อสหรัฐฯ ส่วนประเทศอื่นก็ได้รับผลทางอ้อม หลังจากนี้ติดตามการประชุมเฟดใน 14-15 มี.ค.นี้ บ่ายนี้ตลาดฯคงยืนในแดนบวกได้ แต่ดัชนีฯคงแกว่งแคบ โดยมีแนวรับ 1,555 ส่วนแนวต้าน 1,570 จุด
นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยว่า ตลาดหุ้นไทยเช้านี้รีบาวด์ในทิศทางเดียวกับตลาดหุ้นในภูมิภาคเอเชียที่ส่วนใหญ่จะอยู่ในแดนบวก ตอบรับประธานาธิบดีโดนัลด์ ทรัมป์ แห่งสหรัฐฯ แถลงต่อสภาคองเกรส โดยมีเรื่องแผนกระตุ้นเศรษฐกิจที่จะลงทุนโครงสร้างพื้นฐาน 1 พันล้านดอลลาร์สหรัฐฯ และจะลดภาษีนิติบุคคล และบุคคลธรรมดา ซึ่งจะเป็นผลดีต่อสหรัฐฯ ขณะที่ประเทศอื่นก็อาจจะได้รับผลทางอ้อม อย่างพวกที่เป็นประเทศคู่ค้า ถ้าเศรษฐกิจสหรัฐฯดีขึ้นก็จะได้ประโยชน์ไปด้วย
หลังจากนี้ก็ต้องรอดูการประชุมธนาคารกลางสหรัฐ (เฟด) ในวันที่ 14-15 มี.ค.ที่จะถึงนี้ แนวโน้มการลงทุนในช่วงบ่ายนี้ ตลาดฯคงจะยังยืนในแดนบวกได้ แต่ดัชนีฯก็คงจะแกว่งแคบ พร้อมให้แนวรับ 1,555 จุด ส่วนแนวต้าน 1,570 จุด
 
บล.ธนชาต ระบุในบทวิเคราะห์ (1 มี.ค.)  SET แกว่งตัวแคบ โดยแถลงทรัมป์ไม่ได้ส่งผลมากนักต่อตลาด ประเมินแนวต้านระยะสั้นที่ 1,568 จุด เหมือนเดิม และแนะนำ “ซื้อ”  กลุ่มหุ้นปันผลดีอย่าง KKP TISCO KTB รวมไปถึงกลุ่มหุ้นที่กำไรเติบโตเด่น อย่าง PLANB MTLS และ SAWAD
ในขณะเดียวกัน แนะนำ “ซื้อ” TPCH กำไรยังเติบโตดีจากกำลังการผลิตไฟฟ้าที่เพิ่มขึ้น ผลการดำเนินงานไตรมาส 4/59 เติบโตแข็งแกร่ง 42%จากไตรมาสก่อนและ เพิ่มขึ้น 101% จากปีก่อนที่ 70 ล้านบาท ดีกว่าที่คาดการณ์ไว้ จากกำลังการผลิตไฟฟ้าที่เพิ่มขึ้น และแนะนำ “ซื้อ” เป้าหมายพื้นฐาน 21.0 บาท จากกำลังการผลิตไฟฟ้าที่เพิ่มขึ้น 44MW (net own) ในปี 60-61 ส่งผลกำไรเติบโต 66-67% ในปี 60-61 และทำให้ PE ปรับลดลงอย่างรวดเร็วจาก 22x ปีนี้ เหลือเพียง 13.8x เท่านั้น ขณะที่ทางเทคนิค Trade Code แนะนำ “Let profit run” เป้าหมาย 19.5-19.6/20.5 บาท…ขณะที่ TPOLY ที่ถือหุ้น TPCH อยู่ 41% คิดเป็น NAV ที่ 5.67 บาท/หุ้น มีจังหวะ “เก็งกำไร” ระยะสั้น โดย Trade Code ให้เป้าหมายระยะสั้นที่ 4.98 บาท
 
สรุปหลักทรัพย์ที่มีมูลค่าการซื้อขายสูงสุด 5 อันดับ ได้แก่
TRUE   มูลค่าการซื้อขาย 1,310.34 ล้านบาท ปิดที่   6.40 บาท เพิ่มขึ้น 0.15 บาท
STA    มูลค่าการซื้อขาย   682.35 ล้านบาท ปิดที่  21.30 บาท เพิ่มขึ้น 1.30 บาท
CBG    มูลค่าการซื้อขาย   643.82 ล้านบาท ปิดที่  61.75 บาท ลดลง  2.50 บาท
PTT    มูลค่าการซื้อขาย   597.81 ล้านบาท ปิดที่ 397.00 บาท ราคาไม่เปลี่ยนแปลง
MTLS   มูลค่าการซื้อขาย   551.03 ล้านบาท ปิดที่  31.50 บาท ราคาไม่เปลี่ยนแปลง